इन क़ाबिल संवाददाताओं को रोका गया है ताकि आपको सूचनाविहीन बनाया जा सके। सूचनाविहीन इंसान ग़ुलाम होता है। वो सिर्फ मालिक की बात सुनता है। मालिक की बात समझ सकता है। मालिक जो भी करे, मालिक की नीयत अच्छी लगती है। अब सूचनाओं से नहीं, मालिक को नीयत से जज करने लगता है। जैसे ही उसे बाहर से हवा का झोंका मिलता है, सूचना मिलती है वह बदलने लग जाता है। ग़ुलामी से निकलना चाहता है। इसलिए गोदी मीडिया इतनी मेहनत कर रहा है ताकि आपको हवा का झोंका न मिले।